ગુજરાત સરકાર સાણંદમાં આશરે 200 હેક્ટર જમીનમાં મલ્ટીમોડલ લોજિસ્ટિક પાર્ક વિકસાવી રહી છે. GIDCએ સાણંદ-3 (ખોરજ) ઈંડસ્ટ્રીયલ એસ્ટેટમાં 105 હેક્ટર જમીન નક્કી પણ કરી લીધી છે. કન્ટેનર કોર્પોરેશન ઓફ ઈંડિયા (CONCOR) સાથે GIDCએ ભરૂચમાં દહેજ પાસે લોજિસ્ટિક પાર્ક વિકસાવવાની યોજના પણ બનાવી છે. આ લોજિસ્ટિક પાર્ક દહેજમાં આવેલા PCPIR (પેટ્રોલિયમ, કેમિકલ એંડ પેટ્રોકેમિકલ ઈન્વેસ્ટમેન્ટ રિજન)ના ઈન્ડસ્ટ્રીયલ યુનિટને સર્વિસ પૂરી પાડશે. ગુજરાત સરકાર ગુજરાત ઈન્ડસ્ટ્રીયલ પોલીસી 2015 હેઠળ લોજિસ્ટિક પાર્કને આર્થિક સહાય પૂરી પાડશે.